Wildbewaarders steeds op hul pos - Environment - Windhoek Express
Wednesday, August 05th, 2020 20:27:15
08 April 2020 | Environment
Windhoek • [email protected] Terwyl die wêreld tot stilstand kom, moet wildbewaarders steeds op hul pos bly staan om te verseker dat stroping in hierdie tydperk nie toeneem nie.
Op die Today-webtuiste kan belangstellendes betrokke raak en ’n donasie maak aan die Tourism Supporting Conservation (TOSCO) – ’n insitiatief wat besef dat die toerisme bedryf ’n verantwoordelikheid het om die natuurlike hulpbronne, waarvan hulle afhanklik is, te beskerm.
Geld wat ingesamel word, word gebruik om landelike gemeenskappe te ondersteun in die afwesigheid van toerisme-voordele weens die Covid-19 krisis. “Dit is van uiterste belang dat daar steeds verdraagsaamheid teenoor natuurlewe onder hierdie gemeenskappe bestaan, aangesien alle bewaringspogings in Namibië daarop berus, insluitend teen-stropery,” aldus TOSCO.
“TOSCO glo dat toerisme as ’n hulpmiddel gebruik kan word vir volhoubare ontwikkeling.”
Die organisasie fokus op ’n verskeidenheid programme, insluitend om mense wat met wildelewe saamleef te ondersteun, bewusmaking oor hoe om skoner te reis en om navorsing by te staan.
TOSCO werk tans saam met Desert Elephant Conservation, Save the Rhino Trust en Desert Lion Conservation.